
                                                  	RAPORT de SPECIALITATE
privind apartamentarea imobilului situat în Timişoara, 
str. Martir Col. Ioan Uţă nr. 6, 



          Având în vedere adresa cu nr. CT2017-006032/05.10.2017, înregistrată la Primăria Municipiului Timişoara, de către PFA Roşca Tarcea Daniel, în calitatea de topograf autorizat în lucrări de cadastru, ne solicită avizarea documentaţiei de apartamentare  a imobilului situat în Timişoara, str. Martir Col. Ioan Uţă ( fost Eftimie Murgu ) nr. 6, înscris în C.F. nr. 431861 Timişoara ( vechi 11157 ), top 20432, 20433.   
Documentaţia de apartamentare, proiect nr. 26, a fost avizat OCPI Timiş cu nr. 225192/16.11.2017 şi a fost executată pe cheltuiala proprietarilor celor două apartamente.
	Imobilul din str. Martir Col. Ioan Uţă ( fost E. Murgu ) nr. 6 a fost naţionalizat cu Decretul 92/1950.                      
În prezent imobilul nu este apartamentat şi este compus din 2 apartamente cu destinaţia de locuinţă. Ambele apartamente au fost cumpărate de foştii chiriaşi cu Legea 112/1995. 
Prin declaraţiile, autentificate la notar, proprietarii celor două apartamente sunt de acord cu documentaţia de apartamentare.
Pentru imobilul menţionat mai sus nu figurează revendicări sau procese pe rol.
          Având în vedere cele de mai sus şi faptul că imobilul este proprietatea Statului Român în folosinţa Sfatului Popular al oraşului Timişoara înaintăm spre aprobare Consiliului Local al Municipiului Timişoara proiectul de hotărâre privind apartamentarea imobilului situat în Timişoara, str. Martir Col. Ioan Uţă nr. 6.

